CELEX: 32021D2033
Language: lt
Date: 1637280000000
Title: Tarybos sprendimas (BUSP) 2021/2033 2021 m. lapkričio 19 d. kuriuo iš dalies keičiamas Sprendimas (BUSP) 2019/97 dėl paramos Biologinių ir toksinių ginklų konvencijai, atsižvelgiant į ES kovos su masinio naikinimo ginklų platinimu strategiją

2021 11 22   
               
               
                  LT
               
               
                  Europos Sąjungos oficialusis leidinys
               
               
                  L 415/29
               
            
         TARYBOS SPRENDIMAS (BUSP) 2021/2033
         2021 m. lapkričio 19 d.
         kuriuo iš dalies keičiamas Sprendimas (BUSP) 2019/97 dėl paramos Biologinių ir toksinių ginklų konvencijai, atsižvelgiant į ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. sausio 21 d. Taryba priėmė Sprendimą (BUSP) 2019/97 (1), kuriame numatyta, kad jo 1 straipsnyje nurodytų projektų įgyvendinimo laikotarpis trunka 36 mėnesius nuo to sprendimo 3 straipsnio 3 dalyje nurodyto finansavimo susitarimo sudarymo dienos;
                  
               
                     (2)
                  
                  
                     finansavimo susitarimo įgyvendinimo laikotarpis baigiasi 2022 m. vasario 4 d.;
                  
               
                     (3)
                  
                  
                     2021 m. liepos 8 d. Jungtinių Tautų Nusiginklavimo reikalų biuras (toliau – UNODA), kuris yra atsakingas už techninį Sprendimo (BUSP) 2019/97 1 straipsnyje nurodytų projektų įgyvendinimą, paprašė dvylikai mėnesių be papildomų išlaidų pratęsti to sprendimo įgyvendinimo laikotarpį. Šis pratęsimas UNODA suteikia galimybę įgyvendinti kelis Sprendimo (BUSP) 2019/97 1 straipsnyje nurodytus projektus, kurių įgyvendinimas buvo atidėtas dėl COVID-19 pandemijos;
                  
               
                     (4)
                  
                  
                     Sprendimo (BUSP) 2019/97 1 straipsnyje nurodytų projektų įgyvendinimo laikotarpio pratęsimas iki 2023 m. vasario 4 d. nedaro jokio poveikio finansinių išteklių atžvilgiu;
                  
               
                     (5)
                  
                  
                     todėl Sprendimas (BUSP) 2019/97 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2019/97 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2023 m. vasario 4 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 19 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2019 m. sausio 21 d. Tarybos sprendimas (BUSP) 2019/97 dėl paramos Biologinių ir toksinių ginklų konvencijai, atsižvelgiant į ES kovos su masinio naikinimo ginklų platinimu strategiją (OL L 19, 2019 1 22, p. 11).